Lara Malsiner

Lara Malsiner (* 14 de auril 2000 a Sterzing) ie na atleta de saut cui schi sciche si surans Manuela y Jessica de Gherdëina.

 Storia 
L prim iëde pra na garejeda nternaziunela ie stat per Lara Malsiner ai 25 de fauré 2012 pra i juesc nordics OPA 2012 a Žiri. 
Do l dinstà 2013 ala fat pea for ala garejedes Alpencup. Si prim podest ala arjont ai  27 de setëmber a Tschagguns y ai 9 de jenéb 2016 a Žiri, ulache la à venciù. Ti ani 2014 2015 ala inò fat pea ai juesc nordics OPA. Tl 2014 a Gérardmer ala arjont l segondo post tl singul y tl 2015 a Seefeld l prim post tl singul y l otavo cun la scuadra.
Ai 11 de juni 2015 iela stata l prim iëde pra n FIS-Cup a Villach y ai 28 de agost 2015 nce l prim iede pra l Continental Cup a Oberwiesenthal. A Lillehammer ai 4 de dezëmber 2015 ala scumencià a sauté pra la copa dl mond de saut. La ie rueda trëntejima y à nscì giatà i primes ponc per la copa dl mond.
Tl 2016, pra i juesc olimpics juniores a Lillehammer, ala giatà la bedaia de bront per l singul do la Slowena Ema Klinec y la Russa Sofja Tichonowa. 
Pra i campionac mundiei juniores tl 2016 a Râșnov iela stata 35a tl singul y nona tla scuadra.
Ai 16 de lugio 2016 ala scumencià a fé pea al Gran-Prix da dinstà a Courchevel  y à scumencià sciche 24a a giaté i ponc Grand-Prix. Ai 26 de agost 2016 ala giatà si prim podium sciche terza al Continental Cup a Oberwiesenthal . Cun doi autra garejedes d'instà 2016 al Grand-Prix 2016 a Tschaikowski iela stata bona de abiné autri ponc sciche 24a y 18a. 
Tla sajon copa dl mond 2016/17 iela rueda me un n iëde danter la primes trënta 30a cun l chidejesem post. 
Pra i campionac mundiei de schi nordich juniores tl fauré 2017 a Park City, Utah, iela rueda sesta tl singul, ulache si sor Manuela à venciù. Tl campionat de scuadra mixed iela rueda quinta cun Giovanni Bresadola y Alex Insam. Mo n chël mëns ala tëut pert ai campionac mundiei de schi nordich a Lahti ruan 37a tl singul.
Tl tripl a Lillehammer 2017, iela rueda 14a y nona y otava sciche combinazion finela.
A Sapporo ala arjont sciche nona n post danter la miëures 10 y pra uni garejeda de saut fola danter la miëures 30. 
Pra la finela dla copa dl mond iela stata 18a cun 195 ponc.
Pra i campionac mundiei de schi nordich juniores tl fauré 2018 a Kandersteg iela rueda quinta tl singul, decima cun la scuadra y 13a tl mixed.
L'ena do fovela 15a pra i juesc olimpics 2018 a Pyeongchang.
Ai 20 de utober 2018 ie la Malsiner deventeda campionëssa taliana de saut a Pardac. Tl 2019 ala giatà la bedaia de bront pra i campionac mondiei nordics juniores tl singul a Lahti  y pra i campionac mundiei dl 2019 a Seefeld fovela 14a tl singul y al'otavo post tla scuadres.
Pra la copa mundiela dla sajon 2019/2020 ala desmustrà che la fova la miëura atleta taliana tl saut cui schi y per trëi iëdesc fovela pra la top ten dl mond.  Ai 9 de faurè iela stata pona per l prim iëde sul podest pra i campionac de saut a Hinzenbach do Chiara Hölzl y Eva Pinkelnig.

Lara Malsiner à garejà cun la squadra Fiamme Gialle.

 Statistica 

 Juesc olimpics 

 Pyeongchang 2018: 15a singul

 Campionac mundiei nordics 
 Lahti 2017: 37a singul 
 Seefeld 2019: 14a  singul , 8a scuadra, 8. 

 Copa dl mond 
SajonPostPonc2015/1653.0012016/1747.0162017/1818.1952018/1918.3592019/2015.315

 Grand-Prix 
SajonPostPonc201623.27201735.14201839.11201907.88

 Weblinks 

 Lara Malsiner tla banca dac dla FIS
 Lara Malsiner sun la plata fiammegialle.org (talian)

Categoria:Fëna
Categoria:Atlec/tes de Gherdëina